Jonavos rajono savivaldybės Grigorijaus Kanovičiaus viešoji biblioteka

Jonavos rajono savivaldybės Grigorijaus Kanovičiaus viešoji biblioteka – biudžetinė įstaiga, viešoji biblioteka Jonavos rajono savivaldybėje. Ją sudaro centrinė biblioteka Jonavoje ir 16 filialų.

Istorija 

1939 m. dabartinėje Prezidento gatvėje buvo įsteigta Jonavos valstybinė viešoji biblioteka. 1941 m. prasidėjus II pasauliniam karui, biblioteka buvo uždaryta, knygų fondas sunaikintas. 1945–1946 m. biblioteka buvo atkurta. 1950 m. tapo rajonine biblioteka. 1952 m. perkelta į buvusias vaistinės patalpas Kauno g. 1963 m. panaikinus Jonavos rajoną, tapo miesto biblioteka ir priklausė Kauno rajoninei bibliotekai, bet 1965 m. atkūrus Jonavos rajoną biblioteka vėl tapo rajonine. 1976 m. biblioteka persikėlė į naujas patalpas Basanavičiaus gatvėje (dabartinis muziejus) ir tapo Jonavos rajono centrine biblioteka, turinti 2 filialus mieste ir 22 – kaime.

1992 m. biblioteka persikėlė į dabartines patalpas Žeimių g. 9. 1995 m. pavadinta Jonavos rajono savivaldybės viešąja biblioteka. 2017 m. pradėti renovacijos darbai, o 2018 m. gruodžio 14 d. atsinaujinusi biblioteka vėl atidaryta.

2023 m. Lietuvos žydų bendruomenė pateikė siūlymą Jonavos bibliotekai suteikti Grigorijaus Kanovičiaus vardą, kuriam birželio 15 d. posėdyje pritarė Jonavos rajono savivaldybės taryba.

Struktūra 
 Administracija
 Komplektavimo skyrius 
 Skaitytojų aptarnavimo skyrius
 Vaikų literatūros skyrius 
 Informacijos ir kraštotyros skyrius 
 Ūkio skyrius

Vadovybė 

Direktorė – Skirmutė Gajauskaitė, direktorės pavaduotoja – Dalia Plaktonienė.

Filialai 

2022 m. kovą biblioteka turėjo 1 filialą mieste ir 15 filialų kaimuose.

Išnašos

Nuorodos 

 Bibliotekos svetainė

Jonava
Jonavos rajono savivaldybė
Lietuvos savivaldybių bibliotekos